ზედა ბზვანი

ზედა ბზვანი —  სოფელი საქართველოში, ვანის მუნიციპალიტეტში, ბზვანის ადმინისტრაციულ ერთეულში (იმერეთის მხარე).

მდებარეობს იმერეთის მაღლობის სამხრეთ-დასავლეთ მთისწინეთში, მდინარე სულორის მარჯვენა მხარეს, ზღვის დონიდან 240 მ-ზე, ვანიდან 10 კმ-ის დაშორებით. 

წარსულში ზედა და ქვედა ბზვანის საერთო სახელწოდება იყო ბზვანი. 1936 წელს სოფელში აღმოჩენილია გვიანი ბრინჯაოს-ადრინდელი რკინის ხანის ეპოქის განძი — თიხის ჭურჭელში მოთავსებული ბრინჯაოს სეგმენტური იარაღები და რკინის თოხები. ზედა ბზვანის ტერიტორიაზე შემორჩენილია ფეოდალური ხანის ორი ციხესიმაგრე, დგას XIX საუკუნის ეკლესია. სოფლის მიდამოებშია ბზვანის მღვიმე.

დემოგრაფია
2014 წლის აღწერის მონაცემებით სოფელში ცხოვრობს 371 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  770  384  386 2014   371  195  176

პიროვნებები
სოფელში დაიბადა კარლო საკანდელიძე — ქართველი მსახიობი.

ლიტერატურა

სქოლიო

კატეგორია:ვანის მუნიციპალიტეტის  სოფლები